**Αρχαία ελληνικά**

**Ενότητα 6**

**Η ομορφιά δεν είναι το παν**

* Σ’ αυτόν τον μύθο **ο Αίσωπος** μας μιλά για ένα μεγάλο **ελάφι** **που δίψασε** και πήγε σε μια πηγή να πιει νερό.
* Αφού ήπιε νερό, παρατήρησε μέσα στα νερά που ήταν σαν καθρέφτης, το σώμα του.
* Στο ελάφι **άρεσαν** τα κέρατά του και τα επαινούσε γιατί πίστευε πως αυτά ήταν **στολίδια** για το σώμα του.
* Τα λεπτά του πόδια όμως, **δεν του άρεσαν καθόλου**.
* Πίστευε πως αυτά (τα πόδια του), επειδή ήταν πολύ λεπτά, δεν άντεχαν να σηκώσουν το βάρος του.
* Ξαφνικά, ακούστηκαν **κυνηγοί** και σκυλιά που γάβγιζαν.
* Το ελάφι άρχισε **να τρέχει** γρήγορα και με ορμή για να ξεφύγει.
* Όσο έτρεχε σε πεδιάδα, **το βοηθούσαν τα πόδια του και πήγαινε γρήγορα.**
* Όταν όμως βρέθηκε μέσα σε πυκνό δάσος, **τα κέρατά του** **μπλέχτηκαν στα δέντρα και παγιδεύτηκε**.
* Έτσι το ελάφι έμαθε από την εμπειρία του ότι δεν έκρινε σωστά τα χαρακτηριστικά του.
* **Κατηγορούσε τα πόδια του που μπορούσαν να το σώσουν και επαινούσε τα κέρατά του που τελικά το πρόδωσαν.**